চীনৰ উইঘুৰ (Uighur) মুছলমানসকলে তেওঁলোকৰ দুৰ্দশাক সমাজৰ আগত প্ৰকাশ কৰাৰ বাবে গ্ৰহণ কৰা এক ব্যতিক্ৰমী পদক্ষেপে বিভিন্নজনৰ দৃষ্টি আকৰ্ষণ কৰিবলৈ সক্ষম হৈছে।
তেওঁলোকে জনপ্ৰিয় ভিডিঅ' এপ Tik Tok সদৃশ Douyin নামৰ এপটোৰ জৰিয়তে তেওঁলোকৰ হেৰাই যোৱা আপোনজনৰ ফটোসহ ভিডিঅ' প'ষ্ট কৰে।
এক সূত্ৰত প্ৰকাশিত বাতৰি মতে, উইঘুৰ মুছলমানসকলে বিগত কেইটামান বছৰত নিখোজ হৈ পৰা তেওঁলোকৰ পৰিয়াল বা বন্ধুৰ ফটোৰ সৈতে ভিডিঅ' প'ষ্ট কৰাটো শেহতীয়াভাৱে Douyinত এক ট্ৰেণ্ডৰ সৃষ্টি কৰিছে।
উত্তৰ-পশ্চিম চীনৰ এখন স্বাত্তশাসিত প্ৰদেশ চিনজিয়াং (Xinjiang)ত সাধাৰণতে বাস কৰা উইঘুৰ মুছলমানসকল হৈছে চিনৰ এটা সংখ্যালঘু সম্প্ৰদায়।
সংবাদ মাধ্যমৰ বাতৰি আৰু মানৱ অধিকাৰ সংস্থাসমূহৰ মতে হাজাৰ হাজাৰ উইঘুৰ মুছলমানক চীন চৰকাৰে ডিটেনশ্যন কেম্পত বন্দী কৰি ৰাখিছে।
Douyin এপত প্ৰকাশ পোৱা ভিডিঅ' বিলাকত আৱেগবিহ্বল হৈ পৰা পোষ্টকৰ্তাসকলে তেওঁলোকৰ সেমেকি উঠা চকুৰ পানী ধৰি ৰাখিব খোজা দেখা যায়।
লক্ষণীয়ভাৱে উক্ত এপটো যথেষ্ট 'কঠোৰ' বুলি জনাজাত চীন চেঞ্চৰশ্বিপে বান্ধি দিয়া বাধা-নিষেধৰ আওতাৰ ভিতৰত পৰে।
টুইটাৰ আদি সামাজিক মাধ্যমত উইঘুৰসকলৰ উক্ত পদক্ষেপে সম্প্ৰতি যথেষ্ট চৰ্চা লাভ কৰা দেখা গৈছে।
আইনৰ বাধা-নিষেধ উলংঘা নকৰাকৈ শোষন, অৱদমনৰ বিৰুদ্ধে ভাৱ প্ৰকাশৰ ক্ষেত্ৰত তেওঁলোকে দেখুওৱা এই 'প্ৰতিবাদ' আনৰ বাবেও এক নিদৰ্শন হৈ উঠিব পাৰে বুলি বিভন্নজনে মন্তব্য কৰিছে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
